Francúzska Guyana

Francúzska Guyana (normovaný názov) (po francúzsky Guyane (française)), staršie Zámorský departmán Francúzskej Guyany, je francúzske územie - zámorský departement (DOM) a zámorský región (ROM) - v Južnej Amerike. Je to rozlohou najväčší francúzsky departement a jediné územie Francúzska a Európskej únie na juhoamerickom kontinente. Oficiálny francúzsky názov je Guyane. Prívlastok „francúzska“ je len hovorový, aby sa zabránilo zámene s Britskou Guyanou (dnešná Guyana) a Holandskou Guyanou (dnešný Surinam). Geografia Väčšina územia je nížinatá, pokrytá tropickým dažďovým pralesom (81% územia). Len 5% územia je obývané. Významné rieky: Maroni a Oiapoque. Podnebie je rovníkové, veľmi vlhké. Obyvatelia sú najmä černosi, mulati, mestici a Indiáni. 60% sú kreoli a vyše 10% sú pôvodom z európskeho Francúzska. Venujú sa najmä poľnohospodárstvu, chovu dobytka, ťažbe dreva, zlata, bauxitu a výrobe rumu a kože. Hospodárstvo je veľmi zaostalé. Priemysel a železnica neexistujú. Krajina je predovšetkým známa svojou základňou pre štarty kozmických rakiet Ariane v meste Kourou v stredisku kozmických letov ESA. Od 16. storočia je to francúzska kolónia. Od roku 1808 územie obsadzovali Briti a Portugalci. V rokoch 1854-1936 to bola trestanecká kolónia pre ťažkých zločincov. Ostrovy Diabolské ostrovy (alebo Ostrovy spásy - Îles du Salut): Île Royale ("Kráľovský ostrov") Île Saint-Joseph ("Svätý Jozef") Île du Diable ("Diabolský ostrov") Hory Sommet Tabulaire (830 m) Mitaraka (690 m) Mont Saint-Marcel (635 m) Iné projekty Commons ponúka multimediálne súbory na tému Francúzska Guyana